På Facebook løfter Bjarne Laustsen (S) sløret for, hvor og hvornår valget udskrives.

Bjarne Laustsen, Folketingsmedlem for Socialdemokraterne og valgt i Nordjyllands Storkreds, opfordrer tirsdag aften sine følgere om at holde øjne og ører åbne. Valget kan meget vel udskrives onsdag i "Danmarks bedste valgkreds", skriver han på Facebook til et billede, hvor han står sammen med statsministeren. Dermed er det meget muligt, at statsminister Mette Frederiksen udskriver valg imorgen i Nordjylland, som netop er den kreds, hvori politiker Bjarne Laustsen er valgt. Bliver Bjarne Lautsen også valgt ind ved det forestående Folketingsvalg, bliver han den længstsiddende politiker i Folketinget, som har repræsenteret Nordjylland.